13. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΑΜΥΝΑΣ Αριθ. Φ.420/1/165118 της 14 Οκτ./1 Νοεμ.1999 (ΦΕΚ Β΄1957) Εξαίρεση για στράτευση. Έχοντες υπ’ όψη: α. Τις διατάξεις του Νόμ.1295/82 «Περί Εθνοφυλακης» (άρθρ.2 παρ. 11). β. Το Ν.Δ.1763/88 «Περί Στρατολογίας των Ελλήνων (άρθρ. 6, 7, 16 και 27). γ. Τις γενικές-ειδικές διατάξεις του Ν.Δ. 107/73. δ. Την αριθ. 29261/1996 κοινή απόφαση του Πρωθυπουργού και του Υπουργού Εθνικής Άμυνας για την ανάθεση αρμοδιοτήτων. ε. Το γεγονός ότι από τις διατάξεις αυτής της απόφασης δεν προκαλείται δαπάνη εις βάρος του Κρατικού προϋπολογισμού, αποφασίζουμε: 1. Εξαιρούμε από την πρόσκληση για κατάταξη στην Εθνοφυλακή τις ακόλουθες κατηγορίες πολιτών: α. Αυτούς που δεν υπόκεινται σε στράτευση κατά τις διατάξεις των άρθρ. 6 και 7 του ΝΔ 1763/88 «Περί Στρατολογίας των Ελλήνων» εφ’ όσον κατά την ημερομηνία που οφείλουν να καταταγούν στην εθνοφυλακή υπάρχουν οι λόγοι που προκάλεσαν την εξαίρεση, απαλλαγή ή αναβολή. β. Τους Δημάρχους, Προέδρους Κοινοτήτων και Γραμματείς Κοινοτήτων κατά το διάστημα που ασκούν τα καθήκοντά τους. γ. Αυτούς που θέτουν υποψηφιότητα Βουλευτή Δημάρχου, Προέδρου Κοινότητας ή Κοινοτικού Συμβούλου μόνο κατά την προεκλογική περίοδο από την κοινοποίηση της ανακηρύξεώς τους ως υποψηφίους. Η στράτευση αυτών που απέτυχαν γίνεται ένα μήνα από τις εκλογές. δ. Τους ανωτάτους και ανωτέρους υπαλλήλους Δημοσίου και νομικών προσώπων Δημοσίου Δικαίου. ε. Τους Διευθυντές και Υποδιευθυντές Τραπεζών. (Αντί για τη σελ. 1092,01(α)  Σελ. 1092,01(β) Τεύχος 1389 Σελ. 61 36.Μ.μ.11-13 Ειδικοί Στρατιωτικοί Οργανισμοί στ. Τα όργανα αγροφυλακής (αρχιφύλακες, αγροφύλακες). ζ. Τους εκπαιδευτικούς (Καθηγητές-Δασκάλους). η. Τους εργαζόμενους σε Βιομηχανίες, Βιοτεχνίες και επιχειρήσεις Α΄ Κατηγορίας, σύμφωνα με τα καθοριζόμενα από τα Ν.Δ. 107/73. θ. Αυτούς που πήραν αναστολή από την κατάταξη σύμφωνα με τις γενικές διατάξεις του Ν.Δ.107/73 καθώς και αυτούς που δικαιούνται αναστολή από την κατάταξη, σύμφωνα με τις ειδικές διατάξεις του ίδιου Ν. Δ. 2. Καταργούμε  την  υπ’ αριθ. Φ.420/11/807016α/ Σ.331/4-11-1982 απόφ. ΥΦΕΘΑ/ΓΕΣ/ΔΕΘ/1οΕΓ/. Σελ.1092,02(β) Τεύχος 1389 Σελ. 62 36.Μ.ο.13 Ειδικοί Στρατιωτικοί Οργανισμοί

[Source: greek_legal_code_raptarchis | Tokens: 1931]